Ανάπτυξη εφαρμογής πολυκριτήριας μεθοδολογίας Electre II:
Creators: name: Γαλάνης, Κωνσταντίνος Αντωνίου
Publisher: name: Aristotle University of Thessaloniki
Year: 2010
Subjects: Πολυκριτήρια μεθοδολογία
Οικογένεια μεθόδων electre
Πρόγραμμα σε Ms excel Vba
Muticriterial method
Family of Electre methods
Ms excel vba programming

description: Η εργασία αυτή αποτελεί μια ικανή εισαγωγή στις έννοιες της πολυκριτήριας μεθοδολογίας, δίνοντας ιδιαίτερη έμφαση στης μεθόδους της οικογένειας ELECTRE. Η σύλληψη της εργασίας αφορούσε πολλαπλούς στόχους. Καταρχάς, υπήρξε η επιθυμία να γίνει μια εισαγωγή στις βασικές έννοιες και αρχές της πολυκριτήριας μεθοδολογίας, με τρόπο κατανοητό ακόμη και σε αναγνώστες χωρίς επαφή με το συγκεκριμένο κλάδο. Ο δεύτερος στόχος ήταν η εμβάθυνση της μελέτης στην οικογένεια των πολυκριτήριων μεθόδων ELECTRE, η αναζήτηση των αναγκών που ώθησαν την ανάπτυξή τους, καθώς και ο προσδιορισμός των βασικών εννοιών, των διαδικασιών και των ιδιαίτερων χαρακτηριστικών τους. Τρίτος στόχος ήταν η πρόκληση για την ανάπτυξη μιας εφαρμογής η οποία θα αξιοποιούσε τη μέθοδο ELECTRE II με υποκριτήρια, όπως προτάθηκε από τους Βλαχάβα και Τσουμάκα, προς επίλυση προβλημάτων κατάταξης. Η δομή της εργασίας έχει ως εξής: το Κεφάλαιο 1 αποτελεί την εισαγωγή στη διπλωματική. Το Κεφάλαιο 2 παρουσιάζει τις βασικές έννοιες της πολυκριτήριας μεθοδολογίας και προσφέρει έναν οδηγό για την κατάταξη των διάφορων μεθόδων σε κατηγορίες. Επίσης, εισάγει τον αναγνώστη στην περίπλοκη διαδικασία της επιλογής μιας κατάλληλης μεθόδου προς επίλυση ενός πολυκριτήριου προβλήματος δεδομένης μορφής. Το Κεφάλαιο 3 παρέχει μια σύντομη εισαγωγή στις βασικές έννοιες των πολυκριτήριων μεθόδων που βασίζονται στη Θεωρία των Σχέσεων Υπεροχής. Στην συνέχεια, διερευνά με λεπτομέρεια τις πέντε μεθόδους οι οποίες αποτελούν την οικογένεια ELECTRE. Για κάθε μια από τις μεθόδους παρουσιάζεται η βηματική διαδικασία εφαρμογής τους, και ένα επεξηγηματικό παράδειγμα για τη χρήση τους. Στο κεφάλαιο γίνεται αναφορά στις ενδεχόμενες αδυναμίες των μεθόδων και παρουσιάζονται λύσεις επί αυτών, όπως έχουν προταθεί στη βιβλιογραφία. Το Κεφάλαιο 4 παρουσιάζει τη σύλληψη της εφαρμογής XLectre η οποία αναπτύχθηκε με τη βοήθεια της Visual Basic for Applications του Microsoft Excel. Στο κεφάλαιο αναλύονται τα δομικά της χαρακτηριστικά της εφαρμογής και αναφέρονται ενδεικτικά δύο αποσπάσματα του κώδικα VBA όπως χρησιμοποιούνται στο πρόγραμμα. Στο Κεφάλαιο 5 γίνεται η παρουσίαση της χρήσης της εφαρμογής. Για το σκοπό αυτό παρουσιάζονται ένα εισαγωγικό παράδειγμα που εμφανίζει βήμα προς βήμα τη χρήση του προγράμματος, και ένα εκτενές παράδειγμα που αφορά την επίλυση ενός πραγματικού προβλήματος για την επιλογή ενοικιαζόμενης κατοικίας. Το Κεφάλαιο 6 αποτελεί τον επίλογο της εργασίας, όπου ανακεφαλαιώνεται η διενεργηθείσα εργασία και γίνονται προτάσεις για τη μελλοντική χρήση και επέκταση της εφαρμογής.
description: This paper was intended to be used by the reader who, while uninitiated to the Multi-criteria Decision Making / Aiding concept, would take an original interest in MCDM / MCDA, and the ELECTRE methods in particular. It was therefore conceived while having multiple purposes in mind. The first purpose was to introduce the reader to the basic concepts and principles of MCDM, as well as the concepts of those methods based on the theory of Outranking Relations. The second one was to further elaborate the study into the family of ELECTRE methods, explore the needs which called for their development, and define their concepts, procedures and particularities, all in the form of a concise guide. The third and conclusive goal was to develop a computer program which could be used for solving MCDM ranking problems while using the “ELECTRE II with sub criteria method”, originally proposed by Vlahavas and Tsoumakas. The paper is thus structured as follows: Chapter 1 holds an introduction to the study. Chapter 2 presents the basic concepts of multi-criteria methodology, while offering a guide into classifying various multi-criteria methods into several categories. It also introduces the reader to the highly volatile concept of the activities concerned with selecting an appropriate MCDM method relative to a particular problem. Chapter 3 initially stands as a brief introduction into the methods based on the Outranking Relations theory. It then proceeds with exploring in detail each of the five main methods that comprise the ELECTRE family. The methods are presented both in the form of a step-by-step analysis and via an explanatory paradigm. The paper makes a reference to the weak points of several of the methods while including suggested solutions to these weaknesses. Chapter 4 presents the concept behind the development of the XLectre program, which was implemented with the aid of Microsoft Excel’s Visual Basic for Applications. The chapter includes the structuring of the program and two indicative excerpts of the VBA code. Chapter 5 is in short the manual of the program. It includes an introductory step-by-step example on how to use the program, as well as an extensive, real-world problem, which deals with the selection of an apartment for rent. Chapter 6 concludes the paper, summarizing the work accomplished and proposing the further development of the XLectre project.